ਅਣਚਾਹੇ ਨਵਜੰਮੇ ਬੱਚੇ ਛੱਡਣ ਲਈ ਸਰਕਾਰ ਨੇ ਇੱਥੇ ਲਾਏ ਬੇਬੀ ਬਾਕਸ\nਅਮਰੀਕਾ ਵਿੱਚ ਬੱਚਾ ਤਿਆਗਣਾ ਗੈਰ-ਕਾਨੂੰਨੀ ਹੈ ਪਰ ਇਹ ਨਵਾਂ ਕਾਨੂੰਨ ਇਸ ਕੰਮ ਨੂੰ ਜੁਰਮ ਨਹੀਂ ਰਹਿਣ ਦਿੰਦਾ।

ਦਿਲਚਸਪ ਗੱਲ ਇਹ ਹੈ ਕਿ ਇਹ ਕੋਈ ਪਾਰਸਲ ਰੱਖਣ ਲਈ ਨਹੀਂ ਲਾਇਆ ਗਿਆ ਸਗੋਂ ਇਹ ਨਵਜੰਮੇ ਬੱਚੇ ਰੱਖਣ ਲਈ ਲਾਇਆ ਗਿਆ ਹੈ।

ਪਿਛਲੇ ਸਾਲ ਦਸੰਬਰ ਮਹੀਨੇ ਵਿੱਚ ਲਾਇਆ ਗਿਆ ਇਹ ਸੱਤਵਾਂ ਬਕਸਾ ਹੈ। ਇਸ ਦਾ ਉਦੇਸ਼ ਉਨ੍ਹਾਂ ਮਾਵਾਂ ਦੀ ਮਦਦ ਕਰਨਾ ਹੈ ਜੋ ਇਹ ਬੱਚੇ ਨਹੀਂ ਰੱਖ ਸਕਦੀਆਂ। ਉਹ ਮਾਵਾਂ ਆਪਣੇ ਅਣਚਾਹੇ ਬੱਚੇ ਇੱਥੇ ਛੱਡ ਕੇ ਜਾ ਸਕਦੀਆਂ ਹਨ।

ਇਹ ਬਕਸੇ ਇੰਨੇ ਸਾਧਾਰਣ ਨਹੀਂ ਹਨ ਜਿੰਨੇ ਲਗਦੇ ਹਨ। ਇਨ੍ਹਾਂ ਵਿੱਚ ਸਹੀ ਤਾਪਮਾਨ ਬਰਕਰਾਰ ਰੱਖਣ ਲਈ ਸੈਂਸਰ ਲੱਗੇ ਹਨ। ਜਿਵੇਂ ਹੀ ਬੱਚਾ ਇਸ ਵਿੱਚ ਰੱਖਿਆ ਜਾਂਦਾ ਹੈ ਤਾਂ ਇੱਕ ਅਲਾਰਮ ਨਾਲ ਐਮਰਜੈਂਸੀ ਸੇਵਾ ਵਾਲਿਆਂ ਨੂੰ ਇਸ ਦਾ ਪਤਾ ਚੱਲ ਜਾਂਦਾ ਹੈ। ਜਿਸ ਮਗਰੋਂ ਉਹ ਪੰਜ ਤੋਂ ਵੀ ਘੱਟ ਮਿੰਟਾਂ ਵਿੱਚ ਬੱਚਾ ਉੱਥੋਂ ਚੁੱਕ ਕੇ ਲੈ ਜਾਂਦੇ ਹਨ।

ਇਹ ਵੀ ਪੜ੍ਹੋ:

ਇਨ੍ਹਾਂ ਬਕਸਿਆਂ ਨੂੰ 'ਸੇਫ ਹੈਵਨ ਬੇਬੀ ਬਾਕਸਜ਼' ਕਿਹਾ ਜਾਂਦਾ ਹੈ। ਇਸ ਸੰਸਥਾ ਨਾਲ ਕੰਮ ਕਰ ਰਹੀ ਪ੍ਰਿਸਲਾ ਪਰੁਇਟ ਨੇ ਦੱਸਿਆ ਕਿ ਇਹ ਆਖ਼ਰੀ ਰਾਹ ਹੈ। ਇਸ ਸੰਸਥਾ ਨੇ ਹੀ ਅਮਰੀਕਾ ਵਿੱਚ ਇਨ੍ਹਾਂ ਬਕਸਿਆਂ ਦੀ ਸ਼ੁਰੂਆਤ ਲਈ ਮੁਹਿੰਮ ਚਲਾਈ ਸੀ। 

ਸੰਸਥਾ ਦਾ ਕਹਿਣਾ ਹੈ ਕਿ ਇਸ ਨਾਲ ਨਵ-ਜਨਮੇ ਬੱਚਿਆਂ ਨੂੰ ਮਾਰੇ ਜਾਣ ਦੇ ਰੁਝਾਨ ਵਿੱਚ ਕਮੀ ਆਵੇਗੀ।

'ਸੇਫ ਹੈਵਨ ਬੇਬੀ ਬਾਕਸਜ਼' ਇੱਕ ਗੈਰ-ਮੁਨਾਫ਼ਾ ਸੰਸਥਾ ਹੈ। ਸੰਸਥਾ ਮੁਤਾਬਕ ਉਹ ਦਰਜਨ ਭਰ ਅਜਿਹੇ ਹੋਰਬਕਸੇ ਲਾਉਣ ਜਾ ਰਹੀ ਹੈ ਤੇ ਉਸ ਨੇ 100 ਬਕਸਿਆਂ ਲਈ ਫੰਡ ਇਕੱਠਾ ਕਰ ਲਿਆ ਹੈ।

ਪੋਲੈਂਡ ਦੇ ਵਾਰਸਾ ਵਿੱਚ ਲੱਗਿਆ ਬਕਸਾ

"ਬੱਚਿਆਂ ਨੂੰ ਛੱਡ ਦਿੱਤਾ ਜਾਣਾ ਇੱਕ ਸਮੱਸਿਆ ਹੈ। ਔਰਤਾਂ ਪਛਾਣਿਆ ਨਹੀਂ ਜਾਣਾ ਚਾਹੁੰਦੀਆਂ, ਖ਼ਾਸ ਕਰਕੇ ਛੋਟੇ ਕਸਬਿਆਂ ਵਿੱਚ।" 

ਹਾਲਾਂਕਿ ਸਾਰਿਆਂ ਨੂੰ ਇਹ ਉਪਾਅ ਪਸੰਦ ਨਹੀਂ ਹੈ। ਫਾਦਰਜ਼ ਰਾਈਟਸ ਗਰੁੱਪ ਵਾਲਿਆਂ ਦਾ ਕਹਿਣਾ ਹੈ ਇਹ ਲੋਕ ਸਿਰਫ ਇੱਕ ਮਾਪੇ ਨੂੰ ਇਹ ਫੈਸਲਾ ਕਰਨ ਦਿੰਦੇ ਹਨ। ਸੰਯੁਕਤ ਰਾਸ਼ਟਰ ਨੇ ਦੂਸਰੇ ਦੇਸਾਂ ਵਿੱਚ ਅਜਿਹੇ ਬਕਸਿਆਂ ਦਾ ਵਿਰੋਧ ਕੀਤਾ ਹੈ। 

ਸੰਯੁਕਤ ਰਾਸ਼ਟਰ ਦਾ ਮਤ ਹੈ ਕਿ ਦੇਸ ਨੂੰ ਆਪਣੇ ਨਾਗਰਿਕਾਂ ਨੂੰ ਪਰਿਵਾਰ ਨਿਯੋਜਨ ਵਿੱਚ ਮਦਦ ਕਰਨੀ ਚਾਹੀਦੀ ਹੈ ਅਤੇ ਬੱਚੇ ਤਿਆਗਣ ਦੇ ਮੂਲ ਕਾਰਨਾਂ ਨੂੰ ਖ਼ਤਮ ਕਰਨ ਲਈ ਕੰਮ ਕਰਨਾ ਚਾਹੀਦਾ ਹੈ।

ਅਜਿਹੇ ਬਕਸਿਆਂ ਦਾ ਪਿਛੋਕੜ 

ਹਾਲਾਂਕਿ, ਅਮਰੀਕਾ ਵਿੱਚ ਇਨ੍ਹਾਂ ਬਕਸਿਆਂ ਦੀ ਸ਼ੁਰੂਆਤ 2016 ਵਿੱਚ ਹੋਈ ਪਰ ਧਾਰਣਾ ਪੁਰਾਣੀ ਹੈ।

ਮੱਧ ਕਾਲ ਵਿੱਚ ਗਿਰਜਿਆਂ, ਹਸਪਤਾਲਾਂ ਜਾਂ ਅਨਾਥ ਆਸ਼ਰਮਾਂ ਦੇ ਬਾਹਰ ਅਜਿਹੇ ਬੰਦੋਬਸਤ ਕੀਤੇ ਜਾਂਦੇ ਸਨ।

ਪਿਛਲੇ ਦੋ ਦਹਾਕਿਆਂ ਵਿੱਚ ਇਹ ਇੱਕ ਵਾਰ ਫਿਰ ਨਜ਼ਰ ਆਉਣ ਲੱਗੇ ਹਨ ਅਤੇ ਪਾਕਿਸਤਾਨ, ਮਲੇਸ਼ੀਆ, ਜਰਮਨੀ ਅਤੇ ਸਵਿਟਜ਼ਰਲੈਂਡ ਸਮੇਤ ਕਈ ਦੇਸਾਂ ਵਿੱਚ ਦੇਖੇ ਜਾ ਸਕਦੇ ਹਨ।

ਹੋਰ ਕਿਹੜੇ ਅਮਰੀਕੀ ਸੂਬਿਆਂ ਵਿੱਚ ਇਹ ਬਕਸੇ ਹਨ?

ਇਨ੍ਹਾਂ ਬਕਸਿਆਂ ਲਈ ਸੂਬਿਆਂ ਨੂੰ ਆਪੋ-ਆਪਣੇ ਕਾਨੂੰਨ ਬਣਾਉਣੇ ਪੈਂਦੇ ਹਨ। 

ਇੰਡਿਆਨਾ ਤੋਂ ਇਲਾਵਾ ਓਹਾਇਓ ਵਿੱਚ ਦੋ ਬਕਸੇ ਹਨ ਅਤੇ...\n\ntl;dr:
ਅਮਰੀਕੀ ਸੂਬੇ ਇੰਡਿਆਨਾ ਦੇ ਫਾਇਰ ਸਟੇਸ਼ਨ ਦੇ ਬਾਹਰ ਇੱਕ ਖਿੜਕੀ ਲਾਈ ਗਈ ਹੈ। ਇਸ ਵਿੱਚ ਇੰਨੀ ਕੁ ਜਗ੍ਹਾ ਹੈ ਕਿ ਇੱਕ ਦਰਮਿਆਨੇ ਆਕਾਰ ਦਾ ਪਾਰਸਲ ਰੱਖਿਆ ਜਾ ਸਕੇ।